**Central Médiacsoport Zrt.**

**Lap.hu oldalakon elérhető, linkajánlás formájában közzétett Megjelenésekre vonatkozó**

**Általános Szerződési Feltételek**

A jelen Általános Szerződési Feltételek (a továbbiakban: ÁSZF) tartalmazzák a Central Médiacsoport Zrt. média-tartalomszolgáltatónak a [www.lap.hu](http://www.lap.hu) domain alatt elérhető, információs társadalommal összefüggő szolgáltatás keretében megvásárolható, kattintható link formájában megjelenést biztosító reklámfelületekre vonatkozó jogviszonyokban a Megrendelő és a Szolgáltató jogait és kötelezettségeit.

**Fogalmak:**

Szolgáltató: a Central Médiacsoport Zrt., a Lap.hu oldalak üzemeltetője. A továbbiakban: CMCS vagy Szolgáltató. A Szolgáltató a Megjelenések közzétevője, aki a Weboldalon szöveges hivatkozáson (hiperlinken) keresztül az internetes felhasználók számára elérési utat biztosít Linkajánló a internetes oldalához.

Lap.hu oldalak (továbbiakban Lap.hu vagy Lap.hu oldalak): a CMCS tulajdonában álló, a [www.lap.hu](http://www.lap.hu) domain alatt elérhető, információs társadalommal összefüggő szolgáltatások összessége, amelyek keretében a Megjelenések közzétehetőek kattintható link formájában.

Weboldal: az a konkrét lap.hu aloldal, amelyen a Linkajánló a Megjelenést meg kívánja rendelni.

Szerkesztő: a CMCS-mel szerződéses viszonyban álló azon partner, aki a Weboldal, azaz az adott lap.hu aloldal tartalmát összeállítja, szerkeszti, karban tartja.

Szolgáltatás: a jelen ÁSZF-ben szabályozott Kiemelt Linkajánlás lehetőségének biztosítása és elbírálása és a Lap.hu rendszerében a Link elhelyezése, valamint az ehhez kapcsolódó és ezzel összefüggő szolgáltatások összessége.

Link: adott közvetlen elérési útvonal (hiperlink) a Linkajánló internetes oldalára.

Kiemelt Linkajánlás: a jelen szerződés megkötésére irányuló szándéknyilatkozat, amelynek formája a Szolgáltató által üzemeltetett online felületen keresztül, az ott kért információk megadásával történő kapcsolatfelvétel a Szolgáltatóval.

Linkajánló: a Szolgáltatást igénybe venni kívánó személy.

Megjelenés: A Weboldalon megjelenítésre kerülő azon rövid, szöveges tartalom, amely egy adott közvetlen elérési útvonalat tartalmaz a Linkajánló internetes oldalára.

Hirdetés: A vonatkozó jogszabály(ok), így különösen a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény szerinti gazdasági reklám.

Hirdetett oldal: a Linkajánló által üzemeltetett, a Megjelenéssel elérhető internetes oldal.

Megrendelő: a jelen ÁSZF szerint a CMCS-mel szerződni kívánó, illetve a későbbiekben szerződő, szakmája, önálló foglalkozása vagy üzleti tevékenysége körében eljáró természetes személy, jogi személy, vagy jogi személyiség nélküli gazdasági társaság, aki/amely a jelen ÁSZF vonatkozásában – tekintettel a szerződés tárgyára - nem minősül fogyasztónak. A Megrendelő személye nem esik szükségszerűen egybe a Linkajánló személyével. Megrendelő alatt megfelelően érteni kell a Linkajánlót is, így a Megrendelőt terhelő kötelezettségek a Linkajánlót is értelemszerűen terhelik.

Linkajánló: az a személy, aki a Megjelenéssel elérhető internetes oldalt üzemelteti, és/vagy ezen oldalon szereplő, reklámozott termék gyártója, forgalmazója, illetve szolgáltatás nyújtója.

Felhasználó: minden igénybe vevő, aki a Megjelenésben szereplő szöveges hivatkozáson keresztül a Linkajánló internetes oldalára navigál.

Díj: a Szolgáltatás igénybevételéért a CMCS-et megillető összeg.

Szerződés: a Szolgáltatás igénybevétele érdekében a Megrendelő és a CMCS között létrejövő megállapodás.

Adminisztrációs Felület: azon felület, amelynek segítségével a Megrendelő a Szolgáltatást igénybe veheti.

Átkattintás / CT: olyan internetes tranzakció, amely során a Felhasználó egy hivatkozásra kattintva eljut egy meghatározott tartalomra.

**I. A Szerződés tárgya**

1. A jelen Szerződésben rögzített feltételekkel a Szolgáltató biztosítja, Megrendelő pedig üzleti céllal igénybe veszi, a Szolgáltató azon szolgáltatását, hogy a Megrendelő a Szolgáltató által engedélyezett keretek között Megjelenést jelenítésen meg a Weboldalon.
2. Felek kifejezetten rögzítik, hogy a Szolgáltatás célja a Linkajánló internetes oldalának népszerűsítése, és nem a Linkajánló gazdasági tevékenységével összefüggésbe hozható időszakos marketingaktivitások támogatása, vagy kampányszerű reklámozása. Szolgáltató felhívja Megrendelőt, hogy ezen célnak megfelelően válassza ki a Linkajánló internetes oldalának megfelelő tartalmára mutató Linket!
3. Jelen ÁSZF elfogadásával Megrendelő kijelenti, hogy tudomása van arról, hogy a Szolgáltatás nem a Weboldal keretében megvalósuló valamely megjelenési pozíció vagy CT vásárlására irányul, hanem a a Linkajánló internetes oldalának Google keresőszolgáltatás általi hatékonyabb megtalálását és keresőlistákban történő pozíció erősítését célozza, azonban Szolgáltató erre garanciát nem tud vállalni.

**II. Szerződés létrejötte**

1. A Megrendelő a Szolgáltatás igénybe vételét a [www.auto.lap.hu/linkajanlas/](http://www.auto.lap.hu/linkajanlas/) domainen elérhető (vagy bármely más lap.hu aloldal Linkajánlás menüpontjából) online felületen keresztül kezdeményezheti. A Kiemelt Linkajánlás során a Megrendelő köteles hiánytalanul és valós adatokat megadni az online űrlap szerint. Az online felület a Megrendelő által megadott Kiemelt Linkajánlási információk alapján kikalkulálja a Szolgáltatás várható árát, amely azonban a későbbiek folyamán a Kiemelt Linkajánlás Szolgáltató általi elbírálása függvényében változhat (kizárólag kevesebb lehet az összeg). A Megrendelőnek a Kiemelt Linkajánlás részeként el kell fogadnia a jelen ÁSZF-et. A Szolgáltató a Kiemelt Linkajánlás beérkezéséről automatikus e-mail üzenetet küld a Megrendelőnek azzal, hogy a Kiemelt Linkajánlást 10 munkanapon belül elbírálja, amely elbírálás eredményéről e-mail útján értesíti a Megrendelőt.
2. Az elbírálás során a Szolgáltató háromféle döntést hozhat:
   1. Amennyiben Szolgáltató változatlan tartalommal elfogadja a Megrendelő Kiemelt Linkajánlását, úgy az erről történő e-mailes értesítés elküldésével a Felek között Szerződés jön létre, és életbe létnek jelen ÁSZF azon rendelkezései, amelyek értelemszerűen kizárólag a Kiemelt Linkajánlás elfogadása esetén értelmezhetőek.
   2. Amennyiben a Szolgáltató a Kiemelt Linkajánlás tartalmát csak változtatásokkal tudja elfogadni, erről e-mailben értesíti a Megrendelőt, megjelölve a Díj összegét.
      * Amennyiben a Megrendelő számára elfogadható a Szolgáltató által megküldött változtatásokkal a Szolgáltatás igénybe vétele, azaz a változtatásokat kifejezetten jóváhagyja, úgy az elfogadásáról szóló e-mailt Megrendelő 5 munkanapon belül köteles megküldeni. A Szolgáltató a Megrendelő elfogadó e-mailjének beérkezéséről viszontválasz e-mailt küld, mely válasz megküldésével a Felek között Szerződés jön létre, és életbe létnek jelen ÁSZF azon rendelkezései, amelyek értelemszerűen kizárólag a Kiemelt Linkajánlás elfogadása esetén értelmezhetőek.
      * Amennyiben a Megrendelő a Szolgáltató által megküldött változtatásokkal nem kívánja a Szolgáltatást megrendelni, úgy a Felek között szerződés nem jön létre.
   3. A Szolgáltató fenntartja a jogot arra, hogy Kiemelt Linkajánlásokat utasítson vissza.
3. Amennyiben a Felek között a Szerződés létrejött, a Szolgáltató e-mailben tájékoztatja a Megrendelőt, hogy a Díjbekérő hamarosan megküldésre kerül.
4. A Szolgáltató e-mailben megküldi az előlegszámlát.
5. A Megrendelő a számlán feltüntetett határidőig (10 naptári nap) köteles megfizetni átutalással a számlán szereplő összegű Díjat átutalással a Díjbekérőn feltüntetett adatok szerint.
6. A Szolgáltató a Díj számlájára történő megérkezését követően 1 munkanapon belül helyezi ki a Megjelenést a Weboldal(ak)ra, és küldi meg a végszámlát.
7. A felek a szerződéskötés módjától és alakiságától egyező akarattal eltérhetnek.
8. Abban az esetben, ha a Megrendelő a Szerződés létrejöttét követő 60. napig sem fizeti meg a Díjbekérő alapján a Díjat, a Szerződés az itt hivatkozott határnapot követő napon, minden további jogcselekmény nélkül megszűnik.

**III. A Szolgáltatás**

1. A Szolgáltató a Lap.hu rendszerén keresztül biztosítja annak a Megrendelő által megjelölt Link megjelenítését a jelen ÁSZF-ben rögzítettek szerint.
2. A Szolgáltatás részeként a Szolgáltató a Lap.hu keretében megjelenő, egyéb hiperhivatkozásokhoz képest a Megrendelőnek az alábbi előnyöket biztosítja:

tömeges linkajánlás egyidejű elküldése,

* A Link olyan típusú megjelenítése, amellyel a Link által hivatkozott weboldal internetes keresőkben történő rangsorolását a keresők működését lehetővé tevő algoritmusok azt pozitív irányban befolyásolhatják,
* a Megjelenés megjelenítését tekintve különféle, általa meghatározott módokon, vizuálisan észlelhető előnyök.

1. A Link a Megrendelő által javasolt szöveges tartalom alatt jelenik meg, amennyiben azt a Szolgáltató elfogadja. Amennyiben a Megrendelő által javasolt szöveges tartalom módosítását a Szolgáltató szükségesnek látja a jelen ÁSZF, az alkalmazandó jogszabályi és jogalkalmazói környezet, vagy egyéb más okból, úgy a Link kizárólag a Szolgáltató által meghatározott szöveges tartalom alatt jelenhet meg a Megjelenésben.
2. A Szolgáltató az alábbi esetekben mindenképpen elutasítja illetve elutasíthatja és/vagy felfüggesztheti a Megjelenés megjelenítését, amennyiben:
3. jogszabályba ütközik, és/vagy sérti a Magyar Reklámetikai Kódex normáit, illetve a vonatkozó iparági kódex(ek)et,
4. a Szolgáltató egyoldalú megítélése szerint:
   1. a Szolgáltató arculatával, szellemiségével, üzletpolitikájával össze nem egyeztethető,
   2. a Szolgáltató reklámpiaci és/vagy üzleti érdekeit közvetlenül, vagy közvetett módon sérti (például a Szolgáltató Médiumának fogyasztói körére épülő harmadik félnek értékesített reklámfelületeket tartalmazó Médiumok, Szolgáltató versenytársának Reklámja, stb.),
   3. technikai illetve terjedelmi okból nem teljesíthető, ide értve azt az esetet is, ha a jelen ÁSZF szerint hivatkozott Szolgáltatói technikai, műszaki paraméterek nem teljesülnek a Reklám tekintetében,
   4. a egyéb, jelen ÁSZF részét képező Szolgáltató feltételrendszerébe ütközik (pl. Lap.hu Felhasználási Feltételek),
   5. a Szolgáltatósaját közleményének megtévesztő látszatát kelti vagy keltheti,
   6. az NMHH vagy más illetékes hatóság által - akár hivatalos, akár informális úton –kifogásolt, az NMHH rendeleteibe, iránymutatásaiba, állásfoglalásaiba ütköző,
   7. jelen ÁSZFbármely rendelkezését sérti, vagy azzal ellentétes.
5. Linken elérhető Hirdetett oldall nem tünteti fel jól láthatóan és könnyen hozzáférhetően a vonatkozó jogszabályok rendelkezései szerint a Linkajánló a pontos elérhetőségeit (cég vagy vállalkozás nevét, címét, email címét, telefonszámát és adószámát),
6. az ajánlott oldalon nincs kellőképpen kidolgozva a téma, még feltöltés alatt áll,
7. az oldal minősége (tartalom, külalak) nem megfelelő,
8. az oldalon nagymértékben fordulnak elő elütések, helyesírási hibák,
9. az oldalon lévő Megjelenések, illetve felugró ablakok, flashek zavaróak
10. linkgyűjteményt ajánl, ide nem értve a Lap.hu oldalakat ,
11. az oldal sérti a közerkölcsöt,
12. az oldal nincs optimalizálva a két leggyakrabban használt böngészőre (Internet Explorer, Mozilla Firefox.
13. A Szolgáltató az alábbi esetekben mindenképpen elutasítja Link adott Lap.hu oldalon történő megjelenítését, illetve a Megjelenés megjelenítését beszünteti:
14. a Hirdetett oldal tartalma nem egyezik a Weboldal témakörével
15. a Megrendelő nem a megfelelő tartalmú aloldalt ajánlja a Hirdetett oldalról (Ezért kiválasztásakor kérjük, járjon el körültekintően!)
16. A Link nem működő internetes oldalra mutat, azaz a Megjelenés nem képes betölteni eredeti célját,
17. A Szolgáltató a Megjelenést megjelenés előtt teszteli. A tesztelés során felmerülő technológiai és tartalmi hibák megjelenés előtti korrigálása a Megrendelő felelőssége. A Speciális reklámok tesztelésénél az alábbi főbb kritériumok az irányadóak:
    1. cookie (egy felhasználó egy nap egyszer találkozzon a reklámmal),
    2. bezárhatóság (bezár gomb)
    3. kikapcsolható hang („kikapcs” gomb)
    4. céloldal (a kreatívnak alapesetben kattinthatónak, és létező céloldalra vezetőnek kell lennie)
    5. max.8 másodpercig zavarhatja az oldal funkcióit
    6. a logót nem takarhatja
    7. méret (max. 50 kbyte).
18. A Link módosítását a Linkajánló csak abban az esetben kérheti a Szolgáltatótól, ha a Hirdetett oldal tartalma, a Megjelenésben megjelenített termék és/vagy szolgáltatás a Linkajánló vagy jogutódja által üzemeltett másik hiperlinken érhető el. A Link módosítása semmiképpen nem irányulhat harmadik személy, illetve korábban a Megjelenésben nem szereplő termék vagy szolgáltatás reklámozására.
19. A Szolgáltatásról további részletek érhetőek el az online megrendelési felületen.
20. A Megrendelő annak tudatában veszi igénybe a Szolgáltatást, hogy a Szolgáltató maga dönt arról, hogy mely Megjelenéseket és milyen tartamban kíván megjelentetni a Lap.hu oldalakon. Erre is tekintettel a Szolgáltatót semmilyen eredménykötelezettség nem terheli abban a tekintetben, hogy a Megrendelőnek milyen számú Megjelenése, milyen Lap.hu oldalon és milyen tartamban jelenhet meg a Kiemelt Linkajánlást követően, illetve a Megrendelő kívánt céljai mennyiben valósulnak meg.
21. A Szolgáltató a Megjelenést szerzői, médiajogi, sajtó, illetve reklámetikai szempontból nem ellenőrzi, az ebből keletkező bármilyen kár, bírság, polgári jogi igény Megrendelőt terheli. Megrendelő a jelen ÁSzF elfogadásával kifejezetten átvállalja szerzői, reklám- és médiajogi, versenyjogi továbbá a polgári jogi szabályok be nem tartása miatt, az átadott reklámanyagokkal kapcsolatban a Szolgáltatóra, illetve a Szolgáltató vezető tisztségviselőjére kiszabott bírságok (így különösen az NMHH, illetve a szervei által kiszabott bírságok), kártérítési, illetve polgári jogi igények megtérítését.
22. A Megrendelő nem jogosult a Megjelenési felületet harmadik személynek, vagy más Megrendelőnek átadni, a Megjelenési felületet továbbértékesíteni, vagy a számára, valamint a Linkajánló számára biztosított kedvezményt más harmadik személynek, vagy más Megrendelőnek felajánlani.

**IV. Díjak, fizetési feltételek, elszámolás**

* + 1. A Megrendelő a Szolgáltatásért **Díjat** fizet a Szolgáltatónak.
    2. A Megrendelő a Szerződés létrejöttét követően előre köteles megfizeti a Díjat, amely egy év időtartamra biztosítja a Szolgáltatás igénybe vételét, amennyiben a Megjelenés ezen időtartam alatt folyamatosan megfelel a jelen ÁSZF-ben foglalt feltételekbnek.
    3. A Megrendelő kizárólag banki átutalással teljesíthet.
    4. A Megrendelő tudomásul veszi, hogy amennyiben a Szerződés az Megrendelő szerződésszegő magatartása miatt, vagy egyéb a Megrendelő érdekkörében bekövetkező okból megszűnik, úgy a Szolgáltatót pénz-visszafizetési kötelezettség nem terheli.
    5. Amennyiben a Szerződés a Szolgáltató szerződésszegése folytán szűnik meg, a megszűnést követő 30 napon belül a Szolgáltató elszámol a Megrendelővel. Nem minősül a Szolgáltató részéről szerződésszegésnek a Lap.hu oldal(ak) megszűnése, üzemeltetésének felfüggesztése, illetve meg változtatása, mely esetben a Felek egyeztetéseket folytatnak annak érdekében, hogy a Szolgáltató teljesítése más információs térsadalommal összefüggő szolgáltatás keretében megvalósulhasson.
    6. A Megrendelő 2. pontban vállalt előrefizetési kötelezettségének teljesítéséhez Szolgáltató Díjbekérőt küld a Megrendelő részére, amelyet a megadott postai vagy e-mail címre mielőbb eljuttat. Megrendelő tudomásul veszi, hogy a Szolgáltató teljesítése a Díjbekérőre történő banki átutalás teljesítésével indul meg, melyet követően Szolgáltató a mindenkor hatályos jogszabályok alapján, a banki átutalást követő 15 napon belül számlát állít ki, és fizetettként tart nyilván. Szolgáltató a számlát postai úton küldi meg a Megrendelő részére, kivéve, ha a Megrendelő nyilatkozik arról, hogy elektronikus számla befogadására alkalmas, és kéri annak megküldését az általa megadott e-mail címre.
    7. Amennyiben a Megrendelő a Szolgáltató felhívására és a szabott határidőn belül sem teljesíti fizetési kötelezettségét, a Szolgáltató jogosult a fennálló Szerződést azonnali hatállyal felmondani és/vagy a Lap.hu rendszeréhez való hozzáférést korlátozni, letiltani, illetve a Megjelenéseket törölni.
    8. A számla ellenértékét a számla szerinti pénznemben kell rendezni.
    9. A számla kiegyenlítésével kapcsolatos bankköltségek a Megrendelőt terhelik. Külföldi Megrendelő megrendelése esetén a külföldi és a belföldi bankköltség is a Megrendelőt terheli.
    10. A fizetés teljesítésének időpontja a Szolgáltató bankszámláján történő jóváírás időpontja. Bármely számlával kapcsolatos kifogás csak a vitatott tételt érinti, a többi tétel, valamint a számla esedékességén nem változtat.
    11. Kizárólag számlával kapcsolatos kérdéseket, kifogásokat, annak kézhezvételétől számított 8 naptári napon belül, írásban kell közölni. E határidőn túl reklamációnak helye nincs.
    12. A Szolgáltató a díjszabása módosításának a jogát fenntartja. A változásokról a Megrendelőt elektronikus úton értesíti a Szolgáltató. A Megrendelő a módosítást nem köteles elfogadni.
    13. A Megrendelő a Weboldalon keresztül történő megrendelésének megtételével (a megrendelés lezárásával és „elküldésével” aszerint, hogy a form mint tüntet fel, a „Megrendelem” gombra kattintással)

(i) tudomásul veszi és elfogadja a jelen ÁSZF-et és az abban hivatkozott valamennyi dokumentumot, szabályzatot (Pld.: a Central Előfizetői Általános Szerződési Feltétele és az abban hivatkozott dokumentumok és szabályzatok, ide értve az ezen Előfizető ÁSZF szerinti szolgáltatás nyújtásában közreműködő társaságok szabályzatait is, a Central Adatkezelési Tájékoztatója, a Central fizetési szolgáltatójának [módosulás hiányában az OTP Mobil Kft.] feltételeit és szabályzatait, ide értve különösen az itt hivatkozott fizetési szolgáltató Adatkezelési tájékoztatóját [http://simplepay.hu/vasarlo-aff/] továbbá az ÁSZF szerint hivatkozott, a Weboldalon az érintett termékre és/vagy cselekmény megtételére és teljesítésére irányadóan rögzített és közölt Central, és a Central megbízásából eljáró társaságok által meghatározott (pld.: Central fizetési szolgáltató) feltételeket,

Figyelem(!): a bankkártya adatok kezelése a kártyatársasági szabályoknak megfelelően történik. A bankkártya adatokhoz sem a Central, sem a SimplePay nem fér hozzá.

**V. A Szolgáltatás használata, a Megrendelő jogai és kötelezettségei**

1. A Megrendelő az ÁSZF keretei között jogosult a Szolgáltatás igénybevételére. A Linkajánló kizárólag saját maga használhatja a Szolgáltatást, illetve csak a saját Megjelenéseit jelentetheti meg. Amennyiben a Megrendelő nem azonos a Linkajánlóval, úgy a Megrendelő kizárólag a megbízója (Linkajánló) Megjelenései vonatkozásában tehet Kiemelt Linkajánlást, illetve a megbízója érdekében járhat el. A Szolgáltató ilyen irányú igénye esetén a Megrendelő köteles írásban igazolni képviseleti jogosultságát.
2. A Szolgáltatás igénybevételéhez, így a Megrendelő céljainak eléréséhez is, a Megrendelő aktivitása szükséges. A Megrendelő saját maga építi be a Megjelenések nyomon követéséhez szükséges mérőkódokat.
3. A Megrendelő köteles minden olyan adatot és információt haladéktalanul megadni a Szolgáltatónak, amely a Szolgáltatás nyújtásához és a felek közötti elszámoláshoz szükséges (pld.: a Tranzakciók megfizetett volta).
4. A Megrendelő és a Linkajánló köteles a szavatosságvállalásai megtartására. (Lásd VII. fejezet!)
5. A Megrendelőnek és a Linkajánlónak tilos bármilyen olyan rendszer vagy megoldás használata, amely a Szolgáltatás, illetve az Adminisztrációs Felület üzemeltetéséhez használt szerverek leállását célozza, teszi lehetővé vagy azt eredményezheti, vagy amely egyébként veszélyezteti a Lap.hu, illetve a Szolgáltatás rendeltetésszerű működtetését.
6. A Megrendelő kijelenti, hogy az általa megadott kapcsolattartók közvetlenül a Linkajánlóval jogviszonyban álló természetes személyek (munkavállalók, vagy egyéb, munkavégzésre irányuló jogviszonyban álló természetes személyek), akiket tájékoztatott a Szolgáltatás igénybevételének feltételeiről.
7. A Szolgáltató a Megrendelő, illetve a Linkajánló által megadott bármely e-mailcímről, bármely kapcsolattartójától érkező igénybejelentést, jóváhagyást, bármely egyéb nyilatkozatot, közlést, továbbá bármely cselekményt a Linkajánló jognyilatkozatának, cselekményének tekint. A Linkajánló felelős valamennyi kapcsolattartójának a tevékenységéért.
8. A Megrendelő, illetve a Linkajánló a Szolgáltatás nyújtása érdekében kifejtendő tevékenységek és cselekmények megtételére feljogosítja a Szolgáltatót, ide értve az elszámoláshoz kapcsolódó tevékenységek végzését és az ehhez szükséges adatok tárolását is.
9. A Megrendelő köteles a Szolgáltató részére az ÁSZF-ben hivatkozottak és a megrendelés útján létrejövő Szerződés szerint a Szolgáltatás ellenértéket megfizetni.
10. A Megrendelő szavatolja, hogy a Megjelenést érintő minőségvizsgálati vagy megfelelőség tanúsítási kötelezettség tekintetében szükséges nyilatkozatokkal rendelkezik, és köteles a Szolgáltató kérésére ezek bemutatására. Ennek elmulasztásából származó következményekért a Megrendelő korlátlanul felelős.

**VI. A Szolgáltató jogai és kötelességei**

1. A Szolgáltató a jelen ÁSZF-ben, és a Felek általi megállapodásban foglaltak szerint köteles nyújtani a Szolgáltatást.
2. A Szolgáltató a Szolgáltatást adott állapotban nyújtja („AS IS”), a Szolgáltatás - ideértve a Szolgáltatás üzemeltetése során használt szoftvert, illetve a Szolgáltatás keretében elérhető valamennyi tartalmat is - pontosságáért, megbízhatóságáért, hibamentes működéséért, teljességéért, adott célra való alkalmasságáért a Szolgáltató semmilyen felelősséget nem vállal. A Szolgáltató nem felelős az esetleges adatvesztésekért. A Szolgáltató nem felel továbbá szerver leállásokért, a rajta kívül álló okkal összefüggésben keletkezett hibákért és ezek következményeiért, ilyen lehet például az Internetes hálózatban keletkezett technikai meghibásodás vagy kimaradás, bármilyen eredetű technikai leállás, szünet, mások által elhelyezett romboló alkalmazások vagy programok (például: vírusok, férgek, makrók vagy hacker tevékenységek).
3. A Szolgáltató a fentiekkel összhangban minden lehetséges rendelkezésére álló technikával és eszközzel igyekszik garantálni az általa nyújtott Szolgáltatás folyamatosságát, nem vállal azonban felelősséget azokért a károkért, amelyeket a szolgáltatása érdek- és működési körén kívül eső elháríthatatlan külső esemény okozott és amely a teljesítéshez szükséges munkavégzést, vagy a technikai eszközök rendelkezésre állását akadályozza (pl. sztrájk, árvíz, földrengés, felhőszakadás, áramszünet, az internet működési elégtelensége, adatátviteli hiba, üzemkiesés stb.).
4. A Szolgáltató nem köteles a Megjelenések jogszabályi megfelelőségét vizsgálni. A Szolgáltató nem köteles ellenőrizni a Linkajánló által a Lap.hu-ba felvitt, beírt, elhelyezett adatokat és információkat (ide értve a Megrendelőnek a Szolgáltatás igénybevételével kapcsolatos bármely tevékenységét), illetve nem köteles olyan tényeket és körülményeket keresni, amelyek jogellenes tevékenységre utalnak. A Szolgáltató a jogszabályi kötelezettségein túlmenően, azzal összhangban, fenntartja a jogot arra, hogy a Megrendelő által feltöltött adatok, információk, Megjelenések tekintetében változtatásokat kérjen, továbbá olyan tartalmak esetében is, amelyek nem egyeztethetőek össze a a jelen ÁSZF-fel. A Szolgáltató jogosult a Megjelenések inaktiválására, felfüggesztésére, vagy törlésére, ha azok a jogszabályba, a jelen ÁSZF bármely rendelkezésébe ütköznek, vagy a Szolgáltató reklámpiaci és/vagy üzleti érdekeit közvetlenül, vagy közvetett módon sértik, vagy veszélyeztetik.
5. A Szolgáltató jogosult a Megrendelő, illetve a Linkajánló által az ÁSZF szerint a felek között létrejött jogviszonnyal, továbbá a Szolgáltatással összefüggésben megadott adatainak és információinak a tárolására, hozzáférhetővé tételére, a Megjelenések tárolására, kezelésére, a Szolgáltatásai működtetése érdekében való használatára (pld.: számlázás, kapcsolattartás, azonosítás, Megjelenések hozzáférhetővé tétele a Felhasználók számára) az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény 13/A.§ rendelkezései és a Megrendelő, illetve a Linkajánló megfelelő hozzájárulása alapján. A Megrendelő és a Linkajánló a Szolgáltató hivatkozottak szerinti adatkezeléséhez és felhasználásához kifejezetten hozzájárul és arra feljogosítja a Szolgáltatót, tekintettel arra is, hogy az ÁSZF keretei között ezen cselekmények megtétele a Szolgáltatás nyújtásához szükséges. A Linkajánló az itt hivatkozottakra a Szerződés megkötésével feljogosítja a Szolgáltatót.
6. A Szerződés megszűnése esetén a megszűnés követő 60 nap elteltével a Szolgáltató törli a Megrendelő, a Linkajánló és a kapcsolattartók adatait az adózási előírásokhoz kapcsolódó, illetve a számfejtéshez szükséges számviteli törvény által előírt adatok kivételével, amely adatokat a számviteli kötelezettségek teljesítése érdekében a 2000. évi C. törvény 169.§-a alapján 8 évig, illetve az adózás rendjéről szóló 2003. évi XCII. törvényben meghatározott elévülési ideig kezeli. A Szolgáltató adatkezelésére egyebekben az Adatkezelési Tájékoztatójában <http://centralmediacsoport.hu/Company/Central-Digitalis-Media-Adatkezelesi-tajekoztato> foglaltak megfelelően irányadóak, mely dokumentum vonatkozásában a jelen ÁSZF Egyedi Adatkezelési Tájékoztatónak minősül.
7. A Szolgáltató fenntartja a jogot arra, hogy a Lap.hu bármely tartalmi elemét és/vagy Szolgáltatás egészét bármikor módosítsa, megszüntesse.
8. A Szolgáltató nyilatkozik, hogy a 2011. évi XXII. tv. 3.§ (1) bekezdése értelmében reklámadó alanyának minősül, és a Megjelenés kapcsán teljesítendő adóbevallási és adófizetési kötelezettségnek eleget tesz.

**VII. Szavatosság, felelősség**

1. A Megrendelő és a Linkajánló szavatolja, hogy létező személy, és amennyiben jogi személy, vagy jogi személyiség nélküli gazdasági társaság, úgy jogszerűen bejegyzett, illetve nyilvántartásba vett és jogszerűen működő gazdasági társaság, vagy egyéb jogi entitás, a tevékenységét a vonatkozó jogszabályok, engedélyek és jogosítások birtokában végzi, működése, szolgáltatása nem ütközik jogszabályba és/vagy bármely szakhatóság előírásába
2. A Megrendelő szavatolja, hogy az általa közölt, illetve hozzáférhetővé tett bármely adat, információ, maga a Megjelenés és annak teljes tartalma (úgy is mint szöveg, hang, grafikai vagy audiovizuális ábrázolás, ide értve megjelenési módjától függetlenül az olyan tartalmakat is, amelyek reklámnak, továbbá személyes adatnak minősülnek, vagy minősülhetnek, továbbá mindazon megjelenéseket is, amelyek védjegyek, árujelzők, vagy egyéb jogi oltalomban részesülnek vagy részesíthetőek) elhelyezésére jogosult, ezen adatok, információk, Megjelenések nem sértenek jogszabályt és nem sértik harmadik személyek jogait, vagy jogos érdekeit. A Megrendelő szavatolja, hogy a Megjelenések nem tartalmaznak közízlést sértő tartalmakat és üzeneteket, nem félrevezetőek, nem rágalmazóak, vagy uszító jellegűek, nem diszkriminatívak, továbbá tiszteletben tartják a gyermekek és kiskorúak védelmét tartalmazó jogszabályi rendelkezéseket. A Megrendelő szavatolja, hogy mindenkor tiszteletben tartja az adatvédelmi követelményeket.
3. A Megrendelő a fent hivatkozottakkal összefüggésben szavatol azért hogy a Megjelenései, továbbá az általa közölt, feltöltött adatok, információk, és azok bármely része a valóságnak megfelel, azok nem sértik harmadik természetes- vagy jogi személy, illetve jogi személyiséggel nem rendelkező gazdasági társaság jogait (így többek között szerzői jogokat, iparjogvédelmi oltalom alatt álló alkotásokhoz fűződő jogokat, megjelölésekhez fűződő jogokat, személyhez fűződő jogokat), a vonatkozó jogszabályoknak, szakhatósági előírásoknak megfelelnek, nem esnek reklámtilalom vagy korlátozás alá, így különösen nem ütköznek a Grtv. és az Fttv. általános és speciális reklámtilalmaiba. A jelen szavatosságvállalás megfelelően értelmezendő a Linkajánló által reklámozott termékre, szolgáltatására is. A Megrendelő tudomásul veszi, hogy az általa megadott adatok és információk valóságáért, tartalmáért, tényállításaiért, a közölt információk helytállóságáért kizárólag őt terheli felelősség.
4. A Megjelenés Megrendelő által megadott adatai (pl. a Link, termék neve, vállalkozás neve) vonatkozásában a Szolgáltató hibás teljesítése kizárt.
5. A Megrendelő visszavonhatatlanul átvállalja a Szolgáltatótól a szavatosságvállalása megsértéséből, továbbá a Szolgáltatóval bármely egyetemlegesen fennálló felelősségéből származó (ide értve az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvényt is) mindazon bírságot, kártérítés, költséget, illetve polgári jogi igényt, amit a hivatkozott törvények és jelen ÁSZF Megrendelő általi megszegése folytán az illetékes hatóságok, vagy harmadik személyek a Szolgáltatóval szemben érvényesítenek.
6. A Megrendelő a szavatosságvállalásai megsértéséből adódó következményekért, igényekért, illetve kárét közvetlenül köteles helytállni. Amennyiben a Megrendelő bármely kötelességszegésével és/vagy szavatosságvállalása megsértésével összefüggésben a Szolgáltatót kötelezik helytállásra és/vagy a Szolgáltatóval, vagy annak vezető tisztségviselőjével szemben szabnak ki bírságot, és/vagy a Szolgáltatóval szemben történik harmadik személy általi igényérvényesítés, amelyért a Szolgáltató állt helyt, úgy a Megrendelőnek a Szolgáltatóval szemben van teljes körű, feltétlen és azonnali megtérítési kötelezettsége. Ilyen esetben a Megrendelő köteles a Szolgáltató kárának és igazolt költségeinek a megtérítésére is.
7. A Megrendelő tudomásul veszi, és kifejezetten elfogadja, hogy a Szolgáltatóval szemben kárigény csak a kárigénnyel érintett Szolgáltatás után a Szolgáltatónak a Megrendelő által fizetendő díj mértékéig érvényesíthető azzal, hogy a Megjelenési díj összege nem vehető figyelembe a számításnál. A Szolgáltató kártérítési felelőssége csak az ÁSZF-ben nem korlátozott körben merülhet fel, ebben az esetben is kizárólag a tényleges közvetlen károkra korlátozva. A Szolgáltató kifejezetten kizárja a felelősségét bármiféle közvetett vagy következményi, illetve biztatási jellegű kárért, ideértve többek között az elmaradt hasznot, a költségeket illetve a nem vagyoni kárt is. A Megrendelő tudomásul veszi, hogy a Szolgáltatás Díja a jelen és az ÁSZF egyéb pontjaiban meghatározott felelősségkorlátozásokra tekintettel lettek az adott mértékben megállapítva.
8. Szolgáltatót semmilyen felelősség nem terheli a Megrendelő, illetve a Linkajánló működésének jogszerűségéért és/vagy a Megrendelő, illetve a Linkajánló szolgáltatása és/vagy terméke értékesítésének a jogszerűségért, annak tényleges biztosításáért. Mindezekért a Megrendelő, illetve a Linkajánló tartozik felelősséggel.
9. A Szolgáltató nem vállal felelősséget arra, hogy a jelen ÁSZF szerinti Szolgáltatása révén a Linkajánló tényleges kontraktusokat tud létrehozni a Felhasználókkal, így a Szolgáltató nem tartozik eredményfelelősséggel a Megrendelő felé. Az ilyen eredmény elmaradásával összefüggésben a Megrendelő semmilyen jogcímen nem támaszthat igényt a Szolgáltatóval szemben, így biztatási kár és elmaradt haszon tekintetében sem. Mindennek megfelelően a Szolgáltató nem felelős a Megjelenések nem megfelelő futtatásából, üzemzavarból, egyéb technikai hibákból és/vagy mulasztásokból eredő károkért, illetve azért, ha valamely Lap.hu oldalt megszüntetni vagy szünetelteti.
10. A Szolgáltató nem felel a Linkajánló által a Megrendelőnek, Felhasználónak vagy más 3. személynek okozott károkért. A Szolgáltató nem felel a Felhasználó és/vagy a Linkajánló, vagy más harmadik személynek a Megrendelővel szemben érvényesíteni kívánt igényéért, ide értve a Megrendelő, illetve a Linkajánló árujának/szolgáltatásának a tényleges tulajdonságait és a Megrendelő, illetve a Linkajánló által közölt adatoktól való eltérést, illetve a feltöltött adatok, Megjelenések valóságtartalmát is.
11. Amennyiben a Megrendelő vitatja a Szolgáltató azon álláspontját, amely szerint a Megjelenés szövege a Magyar Reklámetikai Kódex, a gazdasági reklámok és az üzletfeliratok, továbbá egyes közérdekű közlemények magyar nyelvű közzétételéről szóló 2001. évi XCVI. törvény, illetve más jogszabály, valamint vonatkozó iparági kódex, az NMHH rendeletei, irányelvei, állásfoglalásai, más illetékes hatóság rendelkezéseibe ütközik, és Megrendelő a Megjelenés megjelentetéséhez ragaszkodik, a Szolgáltató kikérheti az Önszabályozó Reklámtestület állásfoglalását. A jelen rendelkezés nem rontja le az ÁSZF azonos tárgykörben tett rendelkezéseit, így az ÁSZF-ben foglalt jogokat és kötelezettségeket és a felelősségi viszonyokat sem.
12. Amennyiben a Megjelenés szövegének vitás része a vállalkozás neve, megjelölése, illetve árujelző (ideértve a védjegyet és földrajzi árujelzőt), úgy Szolgáltató bármikor követelheti az erre vonatkozó okirat (pl. védjegyokirat) bemutatását.
13. Amennyiben a Szolgáltatóval szemben a Megrendelőnek vagy a Linkajánlónek ki nem egyenlített fizetési kötelezettsége áll fenn, úgy a Szolgáltató jogosult a hivatkozott tartozás megfizetéséig az újabb megrendelés elfogadását, illetve a szerződés megkötését megtagadni.
14. Abban az esetben, ha a Megrendelővel szemben (értve ezalatt az itt hivatkozott Szolgáltatókkal szemben fizetésre kötelezett személyt) csőd-, felszámolási, vagy végelszámolási eljárás indul, vagy egyébként fizetésképtelenséggel fenyegető helyzet áll fenn vele szemben, vagy amikor a publikus céginformációk alapján nem ítélhető meg a Megrendelő cég pénzügyi helyzete, fizetőképessége, úgy a Szolgáltató jogosult az újabb szerződés megkötését, illetve megrendelés elfogadását megtagadni, illetve folyamatos megrendelés (teljesítés) esetén a Megrendelő Megjelenés közzétételét felfüggeszteni, megszüntetni, a Megrendelő újabb Megjelenésre vonatkozó Kiemelt Linkajánlását visszautasítani, továbbá a már létrejött Szerződést – kivéve a csődeljárás során közzétett ideiglenes fizetési haladék és fizetési haladék időtartama alatt – azonnali hatállyal felmondani.
15. Amennyiben a Megrendelő érdekkörébe tartozó okból nem tehető közzé a Megjelenés, úgy az nem eshet a Szolgáltató terhére. A Megrendelő érdekkörébe tartozó késedelemre, hibás adat-, információ megadásra, illetve a mindezekből folyó esetleges lehetetlenülésre, illetve meghiúsulásra megfelelően irányadó a jelen ÁSZF. A Szolgáltatóval szemben kártérítési, szavatossági vagy bármely más igény érvényesítése ilyen esetekben kizárt.
16. Vis major miatt elmaradt vagy hibásan teljesített közzététel kapcsán a Szolgáltató semmiféle kárigényt nem fogad el.
17. A Szolgáltató a Megjelenés módosításának minősülő változtatásból eredő hibáért csak akkor felelős, ha a módosítást nem a Megrendelő kérte, illetve a módosításra az ÁSzF és/vagy a Szerződée nem adott lehetőséget. A kért, de nem teljesíthető módosítási igények tekintetében felelősségét a Szolgáltató kizárja.
18. A Megrendelő visszavonhatatlanul átvállalja a Szolgáltatótól, mint a Megjelenés közzétevőjétől a szavatosságvállalása megsértéséből, továbbá a Grtv. és Fttv. szerint a reklámszolgáltatóval, valamint a reklámozóval és a reklám közzétevőjével egyetemlegesen fennálló felelősségéből és az Ekertv. szerint az elektronikus hirdetési szolgáltatóval és az elektronikus hirdetés közzétevőjével együtt fennálló felelősségéből származó mindazon bírságot, kártérítést, sérelemdíjat, költséget, illetve polgári jogi igényt, amit a hivatkozott törvények és jelen ÁSzF Megrendelő általi megszegése folytán az illetékes hatóságok vagy harmadik személyek a Szolgáltatóval és/vagy vezető tisztségviselőjével szemben érvényesítenek.
19. A jelen cím szerinti felelősségi viszonyok, illetve felelősség- és tartozásátvállalás alapján a Megrendelő köteles a Linkajánlóval szemben közvetlenül helytállni.
20. A Megrendelő a Szolgáltató felhívására a Megjelenés részét képező tényállítás valóságát igazolni köteles. Amennyiben a Megrendelő nem tesz eleget ezen kötelezettségének, úgy kell tekinteni, hogy a tényállítás nem felelt meg a valóságnak. Megrendelő az ezen kötelezettségének elmulasztása következtében a Szolgáltatónál, mint a Megjelenés közzétevőjénél felmerülő valamennyi kár és kapcsolódó költség megtérítésére köteles.
21. A Megrendelő tudomásul veszi, és kifejezetten elfogadja, hogy a Szolgáltatóval szemben kárigény csak a Megjelenés Díja mértékéig érvényesíthető és kizárólag a hiba mértékével arányosan.
22. A Szolgáltató kártérítési felelőssége kizárólag a tényleges közvetlen károkra korlátozódik, és a Szolgáltató kifejezetten kizárja a felelősségét bármiféle közvetett vagy következményi, illetve biztatási jellegű kárért, ideértve többek között az elmaradt hasznot, a költségeket illetve a sérelemdíjat is, kivéve, ha a jelen rendelkezés szerinti valamely feltétel alkalmazását jogszabály kifejezetten kizárja.
23. A Szolgáltató, illetve a Szolgáltató felelősségének kizárására, illetve korlátozására vonatkozó rendelkezések, irányadóak és alkalmazandóak a Szolgáltató, illetve a Szolgáltató vezető tisztségviselőire, munkavállalóira, megbízottjaira, illetve teljesítési segédeire is.

**VIII. A Szerződés hatálya, felmondás**

1. A Szerződést a Felek 1 év határozott időtartamra kötik.
2. Amennyiben Megrendelő a Szerződés megszűnését megelőző 30 napon belül írásban (e-mail) jelzi Szolgáltatónak, hogy a Szolgáltatást a továbbiakban is igénybe kívánja venni, a Díjat a Szolgáltató újrakalkulálja, és tájékoztatja a Megrendelőt. Amennyiben a Megrendelő a Díj összegét elfogadja és megfizeti a jelen ÁSZF-ben rögzített módon, úgy a Szerződés meghosszabbodik további egy évvel. A Megrendelőnek a szerződés ilyen módon történő meghosszabbításra tetszés szerinti alkalommal van lehetősége, amennyiben ez a jelen ÁSZF egyéb rendelkezéseibe nem ütközik.
3. A Szerződés rendes felmondással nem szüntethető meg.
4. A Szerződés megszűnik, amennyiben a Weboldalt a Szolgáltató megszünteti.
5. Rendkívüli felmondásra akkor van lehetőség, ha valamelyik Fél a Szerződés szerinti lényeges kötelezettségét megszegi. Ilyen kötelezettségszegésnek minősül különösen bármely szavatosságvállalás megsértése. A felmondás írásban (ideértve az e-mailes kommunikációt is) gyakorolható a Linkajánló által megnevezett kapcsolattartón keresztül, illetve a Szolgáltató oldalán nevesített elérhetőségeken. A kapcsolattartásra megadott elektronikus postafiók levélfogadásra alkalmas állapotáért minden esetben a címzett felel.
6. Abban az esetben, ha a Megrendelő nem fogadja el az ÁSZF módosítását, úgy jogosult a Szerződés írásbeli felmondására, a módosításról való e-mail értesítés megküldésétől számított 15 napon belül. A jelen pont szerinti felmondásban minden esetben hivatkozni kell a felmondás indokára (az ÁSZF módosításának el nem fogadása).

**IX. Kapcsolattartás, nyilatkozatok**

* + 1. A felek között kapcsolattartás elsődlegesen e-mail útján történik. A felek írásbeliségnek fogadják el a visszaigazolt telefaxot, továbbá az e-mail, ajánlott levél vagy küldönc útján küldött nyilatkozatokat.
    2. A Megrendelő köteles olyan kapcsolattartó(ka)t megadni, akiknek elérhetősége felett rendelkezési joguk van, A kapcsolattartó személyét Megrendelő tetszés szerint módosíthatja.

**X. Vegyes és záró rendelkezések**

1. 1. A Felhasználók és Látogatók személyes adatainak kezeléséről az [Adatkezelési Tájékoztató](https://centralmediacsoport.hu/company/adatkezelesi-tajekoztato/), az [Egyedi Adatkezelési Tájékoztató](http://www.startlap.hu/sub/adatved.html), a [Lap.hu adatkezelési tájékoztató](https://lap.hu/laphu_eat.pdf) és a [Simplepay Adatkezelési tájékoztató](http://simplepay.hu/vasarlo-aff/) rendelkezik.

2. A Weboldallal kapcsolatos kérdéseit, észrevételeit az alábbi oldalon teheti meg: <http://ugyfelkapu.lap.hu/>

A Szolgáltatás nyújtásával összefüggő bármely körülmény igazolására, így különösen a pénzügyi elszámolásra irányadó adatok tekintetében kizárólag a Lap.hu rendszere szerinti adatok irányadóak.

2. A Megrendelő semmilyen nyilvános (ideértve különösen, de nem kizárólagosan az Internetet is) megnyilatkozása során nem tehet sem a Szolgáltató, sem a Central Médiacsoport cégcsoportra, vagy annak termékeire, szolgáltatásaira, brand-jeire, munkatársaira, szerződött partnereire, illetve képviseletében eljáró személyekre semmilyen negatív, vagy ésszerűen eljárva akként értékelhető megjegyzést és egyebekben sem tanúsíthat olyan magatartást, mellyel a Szolgáltató, vagy a Central Médiacsoport cégcsoport üzleti érdekeit sértheti.

3. A Megrendelő tudomásul veszi, hogy a Lap.hu jogi oltalom alatt áll, amelynek jogosultja a Szolgáltató. A Szolgáltatás a Szolgáltató által tulajdonolt szoftveren, illetve technológián alapszik.

4. A Lap.hu egyes részeinek működtetése és üzemeltetése az elektronikus kereskedelmi szolgáltatásokról szóló 2001. évi CVIII. törvény (a továbbiakban: Elkertv.) rendelkezései alapján közvetítő szolgáltatásnak, azon belül tárhelyszolgáltatásnak minősül

5. A Linkajánló a Szerződés időbeli hatályától függetlenül, így annak megszűnését követően is köteles tartózkodni a Szolgáltató által alkalmazott módszerek, illetve az Adminisztrációs Felület által generált adatokkal kapcsolatos bármilyen információ harmadik személy részére történő átadásától, hozzáférhetővé tételétől, illetve ezzel kapcsolatos nyilatkozattételtől. Az ilyen információkat a Linkajánló, illetve a felek, üzleti titokként kötelesek kezelni.

6. A felek a vis maior eseményekért nem felelősek.

7. A Szerződésre a magyar jog az irányadó. A Felek a jelen megállapodásból eredő vitás kérdéseket békés úton próbálják meg rendezni. Ennek sikertelensége esetén a járásbíróság hatáskörébe tartozó perekre a Budai Központi Kerületi Bíróság illetékességét kötik ki. A Törvényszék hatáskörébe tartozó perek esetében a Polgári Perrendtartásról szóló 1952. évi III. törvény illetékességi szabályai az irányadóak.

8. A jelen ÁSZF-nek részét képezik az ÁSZF-ben hivatkozott dokumentumok. Az ÁSZF-ben nem szabályozott kérdésekben a vonatkozó jogszabályok megfelelően irányadók.

Felek kifejezett rögzítik, hogy a jelen ÁSZF szerint létrjövő szerződések nem minősülnek fogyasztói szerződésnek.

9. A jelen ÁSZF 2016. január 18. napjától visszavonásig, illetve a módosítások hatályba lépéséig marad hatályban. A jelen ÁSZF bármely módosítását a Szolgáltató a változás hatályba lépését legalább 15 nappal megelőzően figyelemfelhívás mellett nyilvánosságra hozza a www.lap.hu weboldalon, továbbá arról értesítést küld e-mail útján a Megrendelőnek, valamint a Linkajánló kapcsolattartójának. A jelen ÁSZF-nek a Megrendelővel való megismertetéséről a Szolgáltató oly módon gondoskodik, hogy az ÁSZF mindenkori hatályos és teljes szövege elérhető a www.auto.lap.hu/linkajanlas/ weboldalon (vagy bármely más lap.hu aloldal Linkajánlás menüpontjából). A módosítás elfogadottnak minősül abban az esetben, ha a Megrendelő nem mondja fel a Szerződést az erre vonatkozó értesítés megküldésétől számított 15 napon belül.

Budapest, 2020.október 27.